kardosdrur/scandi-wiki huggingface dataset:
Nagin Ravand

Nagin Ravand (født 16. juni 1999) er en dansk-afghansk fodboldtræner og leder, som er kendt for at tilgængeliggøre fodbold for piger og kvinder i det udsatte boligområde Gellerup siden 2015. I 2020 vandt Nagin Ravand PlanBørnefondens Pigepris for initiativet og er senere blevet anerkendt af flere nationale og internationale organisationer, såsom EU og ELLE, for sin indsats i kampen om ligestilling.

Baggrund 
Nagin Ravand er dansk-afghaner, og hun kom til Danmark med sin familie på flugt fra Afghanistan i en alder af 3 år. I dag bor hun i Aarhus. Nagin Ravand har en BSc. i uddannelsesvidenskab fra Aarhus Universitet, og studerer MSc. i kriminologi på Aalborg Universitet.

Fodboldaktiviteter 

Nagin Ravand er en fodboldtræner og iværksætter fra Aarhus, Danmark.

I 2021 startede Nagin Ravand et fodboldhold for kvinder i fodboldklubben Vatanspor lokaliseret i Brabrand. 

I 2015 startede Nagin Ravand en ny fodboldafdeling for piger i Gellerup, hvor hun i en årrække har været aktiv som træner og leder. 

I 2021 udgav Unisport dokumentaren "How Football Can Change Lives - Bigger Than Football" om Ravands håb, drømme og ambitioner for fodbold i Danmark og resten af verden. 

Nagin Ravand er aktiv i en række forskellige udvalg:
 Medlem af udvalget for Mangfoldighed og Ligestilling i Aarhus Kommune
Medlem af Tænketanken for Ungekultur i Slots- og Kulturstyrelsen
 Medlem af Youth Advisory Board i Dansk Boldspil Union
 Medlem af Youth Advisory Board i The Soulfuls, der fremmer flere unge kvinder i samfundet indenfor iværksætteri og de kreative brancher.
 Ambassadør for PlanBørnefonden.
 Ambassadør og Voice of The Youth hos SAGA

Hæder 

I 2018 udnævnte Aarhus Gymnasium Nagin Ravand som en af deres "Notable Students".

I 2020 modtog Nagin Ravand PlanBørnefondens nationale Pigepris for sit initiativ, der skulle gøre sport mere tilgængelig for piger uanset baggrund. Pigeprisen blev uddelt i forbindelse med FN's Internationale Pigedag d. 11. oktober 2020, og den hylder personer, organisationer eller virksomheder, der gør en særlig indsats for ligestillingen. 

I 2021 modtog Nagin Ravand den nordiske Pioneer Prize 2021, uddelt af Nordic Safe Cities på Den Svenske Ambassade, for sine initiativer til at tackle had, racisme og diskrimination i Danmark.

Nagin Ravand gav inspiration til og var i 2021 den første modtager af Unisport Scholarship, der gives til ildsjæle, som skaber en positiv forskel gennem fodbold.

I 2022 blev Nagin Ravand, som den første sportsudøver og fodboldleder, overrakt en ELLE Award af verdens største dameblad ELLE. 

I 2022 modtog Ravand Hadsten Højskole Prisen, som gives til en person, der "har gjort sig fortjent til ekstra opmærksomhed og som i løbet af året har sat samfundet til debat."

Kilder 

Fodboldtrænere fra Danmark
Kvindelige fodboldspillere fra Danmark
Antiracister fra Danmark
Personer fra Aarhus
Studenter fra Langkær Gymnasium & HF
Steve Howey (skuespiller)

Steven "Steve" Michael Robert Howey (født 12. juli 1977) er en amerikansk film- og tv-skuespiller. Han er kendt for sine roller som Van Montgomery i WB/CW tv-serien Reba og som Kevin Ball i Showtime-serien Shameless. Howey har også optrådt i filmene Supercross, DOA: Dead or Alive, Bride Wars, Game Over, Man!, og Something Borrowed.

Opvækst 
Howey blev født ind i kristen familie og voksede op i San Antonio, Texas, som søn af Carla Novinger og Bill Howey. Han har en bror, Bret og en søster, Tammy.  Da han gik i high school flyttede han fra Texas til Denver, Colorado og gik senere på Northeastern Junior College i Sterling, Colorado efter at have modtaget et to-årigt basketballstipendium.

Karriere 
Howey har gæsteoptrådt i flere tv-serier, herunder ER (1994) og The Drew Carey Show. Han medvirkede samt producerede independent-filmen Class (1998), som blev skrevet og instrueret af hans far og blev udvalgt til at blive vist på Denver International Film Festival. 

I 2001 fik Howey sin første faste rolle i en tv-serie, da han blev castet som Van Montgomery i showet Reba. Howey var del af serien frem til den blev afsluttet i 2007. Han optrådte også i Reba McEntires musikvideo Every Other Weekend med hans Reba- medstjerne Joanna García. Han havde også en cameo i Broad City.

I 2005 medvirkede han i actionfilmen Supercross som KC Carlyle, en MX-racerkører. Howey spillede også Weatherby i filmen DOA: Dead or Alive, sammen med Jaime Pressly og Eric Roberts.  I 2009 optrådte han i Bride Wars, sammen med Anne Hathaway og Kate Hudson (sidstnævnte spillede han igen sammen med i filmen Something Borrowed fra 2011, igen som hendes kæreste). Howey spillede også titelrollen i 2009-filmen, Stan Helsing.  Samme år optrådte Howey også i webserien CTRL, som rollen Ben Piller. Han har også optrådt i serien Psych. 

I sommeren 2010 sluttede Howey sig til rollelisten i Showtime-dramaet Shameless, som Kevin Ball i en fast rolle. Sæson 2 havde premiere 8. januar 2012, hvor Howey fortsat var en fast rolle.  Derefter fortsatte han med at spille rollen Kevin Ball frem til serien blev afsluttet.

I 2013 havde Howey en gæsteoptræden i et afsnit af Fox' New Girl med titlen "TinFinity" som Jax, en professionel fodboldspiller og kærest til Jess (Zooey Deschanel). 

Howey havde fra 2013 flere optrædner i tv-produktioner, Sons of Anarchy (2013), Jennifer Falls (2014) og optrædner i politidramaserierne Special Victims Unit (2017) og SEAL Team (2018) og til slut Dead To Me (2019).

Privatliv 
Howey forlovede sig i juni 2007 med skuespillerinden og modellen Sarah Shahi,  på en ferie på Hawaii og giftede sig den 7. februar 2009 i Las Vegas. I juli 2009 fik de deres første barn, sønnen William Wolf Howey.   I marts 2015 fødte Shahi parrets tvillinger, datteren Violet Moon Howey og sønnen Knox Blue Howey.  Howey og Shahi ansøgte om skilsmisse i maj 2020,  og skilsmissen gik igennem i januar 2021.

Filmografi

Film

Tv

Referencer

Eksterne henvisninger 

 

Skuespillere fra Texas
Personer fra San Antonio
Akzhol Makhmudov

Akhzol Makhmudov (født 15. april 1999) er en kirgisisk bryder, der konkurrerer i græsk-romersk stil.

Han repræsenterede Kirgisistan under sommer-OL 2020 i Tokyo, hvor han vandt sølv i 77 kg.

Referencer

Eksterne henvisninger 
 

Brydere fra Kirgisistan 
Olympiske sølvmedaljevindere fra Kirgisistan
Medaljevindere ved sommer-OL 2020
Getinge sogn

Getinge sogn i Halland var en del af Halmstad herred. Getinge distrikt dækker det samme område og er en del af Halmstads kommun. Sognets areal var 44,10 kvadratkilometer, heraf land 43,50. I 2020 havde distriktet 2.330 indbyggere. Landsbyen Getinge ligger i sognet.

Navnet (1298 Getonge/Getynge) er sandsynligvis et -inge navn, alternativt er det dannet af ged og eng Siden 1810 (638 indbyggere) er befolkningen steget i et stabilt tempo uden nogen langsigtede fald.

Der er to naturreservater i sognet: Hålldammsknattarna (delt med Kvibille sogn) og Suseån (delt med Sløinge og Asige sogner.

Kilder 

Sogne i Halmstad herred
Folkebogføringsdistrikter i Halmstads kommun
Aisuluu Tynybekova

Aisuluu Tynybekova (født 4. maj 1993) er en kirgisisk bryder, der konkurrerer i freestyle i klassen på 63 kilo. Hun repræsenterede sit land under sommer-OL 2012 i London, hvor hun blev elimineret i anden runde. 

Under sommer-OL 2020 i Tokyo, der blev afholdt i 2021, vandt hun sølv.

Referencer

Eksterne henvisninger 
 

Brydere fra Kirgisistan
Olympiske sølvmedaljevindere fra Kirgisistan
Medaljevindere ved sommer-OL 2020
Meerim Zhumanazarova

Meerim Zjumanazarova (født 9. november 1999) er en kirgisisk bryder, der konkurrerer i fristil.

Hun repræsenterede Kirgisistan under sommer-OL 2020 i Tokyo, hvor hun vandt bronze i 68 kg.

Referencer

Eksterne henvisninger 
 

Brydere fra Kirgisistan
Olympiske bronzemedaljevindere fra Kirgisistan
Medaljevindere ved sommer-OL 2020
Kommunalvalget i Gentofte Kommune 2021

Kommunalvalget i Gentofte Kommune 2021 blev afholdt, som del af Kommunal- og regionsrådsvalg 2021 tirsdag d. 16. november 2021. Der skal vælges 19 medlemmer af kommunalbestyrelsen, og der kræves 10 mandater for at danne et flertal. Den siddende borgmester, Michael Fenger fra Det Konservative Folkeparti overtog maj 2021 borgmesterposten fra partifællen Hans Toft, der havde været borgmester siden 1993. Gentofte har altid haft konservativ borgmester, og der er intet, der tyder på, at det ændrer sig efter dette valg. Som Venstres spidskandidat er tidligere TV-vært og europaparlamentariker Morten Løkkegaard, som allerede sidder i kommunalbestyrelsen for Venstre. Derudover stiller tidligere borgmester i Farum Kommune, Peter Brixtoftes, datter, Marie Brixtofte op for Radikale Venstre, hvor hun er nummer tre på listen.

I alt stiller 94 kandidater op fordelt på 11 partier. Der er anmeldt følgende valgforbund:

Valgte medlemmer af kommunalbestyrelsen

Referencer 

Gentofte Kommune
Gentofte Kommune 2021
Kommunalvalget i Gladsaxe Kommune 2021

Kommunalvalget i Gladsaxe Kommune 2021 blev afholdt som del af kommunal- og regionsrådsvalg 2021 tirsdag den 16. november 2021. Der skulle vælges 25 medlemmer af byrådet, og krævede 13 mandater for at danne et flertal. Siddende borgmester var Trine Græse fra Socialdemokratiet, der blev genvalgt og indgik i koalition med SF og Radikale Venstre. Trine Græse har siddet siden 2017, hvor hun overtog posten fra Karin Søjberg Holst. Gladsaxe Kommune har med undtagelse af to korte perioder 1973-1974 og 2002 altid været socialdemokratisk styret, og der er intet, der tyder på, at det ændrer sig efter dette valg.

Både Venstre og Dansk Folkeparti stillede denne gang op med nye spidskandidater, efter at Venstres spidskandidat i 2017, Pia Skou, siden er blevet medlem af Radikale Venstre, mens DF's spidskandidat 2017, Kristian Niebuhr, er blevet medlem af Socialdemokratiet. Derudover stillede også De Radikale, De Konservative, Nye Borgerlige og Liberal Alliance op med nye spidskandidater. Desuden stillede Lokallisten Gladsaxe op for første gang. Partiet består primært af tidligere medlemmer af Socialdemokratiet med de to tidligere socialdemokratiske byrådsmedlemmer Lise Tønner og Lene Svendborg i front. Sahar Aslani, der tidligere har stillet op for Liberal Alliance stillede op uden parti. Alternativet stillede ikke op i Gladsaxe kommune ved dette kommunalvalg.

Valgets store vinder var De Konservative der gik 4,3 procentpoint og 2 mandater frem. Den nye lokalliste blev valgt ind med et mandat mens Dansk Folkeparti og Venstre gik tilbage med et mandat. Socialdemokratiet mistede to mandater men sikrede sig dog stadig flertal i byrådet sammen med SF og Radikale.

SF, Kristendemokraterne og Enhedslisten opstiller med partilister, mens de øvrige partier opstiller sideordnet.

Valgte medlemmer af byrådet 

Gladsaxe Kommune
Gladsaxe Kommune 2021
Steve Howey

Steve Howey kan henvise til:

 Steve Howey (fodboldspiller) (født 1971), engelsk fodboldspiller
 Steve Howey (skuespiller) (født 1977), amerikansk skuespiller
Missolonghi–Aitoliko Lagunerne

Missolonghi-Aitoliko lagunerne ligger i den nordlige del af Patrasbugten ved vestkysten centralgrækenland i Grækenland. De er nogle af de vigtigste middelhavslaguner. Det er et lavvandet område på 150 km2, forlænget mellem floderne Acheloos og Evinos. Det er beskyttet af Ramsarkonventionen, og det er også inkluderet i Natura 2000-netværket.

Den største del er Kentriki Limnothalassa ("central lagunen"), der er et lavt hav adskilt fra Patrasbugten og Det Joniske Hav med en kæde af sandøer og er karakteriseret som en åben lagune. Mod nord er Aitoliko-lagunen forbundet med den centrale lagune med en smal "hals" og ligner mere en dyb sø (28 m dyb) end en lagune. Anatoliki Klisova, Dytiki Klisova samt kompleksets vestlige laguner, nemlig Tholi og Palaiopotamos, er nogle lavvandede områder karakteriseret som lukkede laguner. Disse har forbindelse med havet via kanaler og modtager ferskvand fra afløbssystemet i regionen. Disse laguner ligner de typiske laguner i Norditalien, hvor vallicultura (laguneakvakultur) praktiseres. Bunden af det vestlige og nordvestlige område af dette system er mudret i modsætning til den sydlige og sydøstlige del, som er dannet af sand og mudder og næsten er fuldstændig dækket af havgræsarten Cymodocea nodosa . De seks forskellige laguner kan defineres ved deres topografiske og hydrologiske egenskaber.

Fiskeri i lagunerne 

Missolonghi - Aitoliko lagunesystemet ejes af den græske stat. De udnyttes med omfattende opdræt, hovedsageligt af unge fisk (hovedsageligt yngel samt 1 og 2 år gamle eksemplarer). Otte r lagunerne og udnytter de to typer barrierefælder, der er installeret ved grænsen mellem lagunen og havet, og leverer de vigtigste fiskefangster.

Disse er passive redskaber og deres position samt deres art og den effektive fiskeriperiode forblev uændret i løbet af de sidste århundreder. De såkaldte uafhængige fiskere, der hovedsageligt fisker med lys, spyd og langline, bruger lagunesystemets ikke-udlejede område. Endvidere bruges fiskenet og dyppenet i lagunen året rundt.

De samlede årlige fiskefangster faldt fra 1500 - 2000 ton i 1960'erne til 1300 - 1500 ton i de senere år og leveres af 200 fiskere, der arbejder ved barrierefælderne og 700 (uafhængige fiskere), der fisker i lagunen.

Fangsterne består hovedsageligt af 16 arter tilhørende 8 familier. Ål ( Anguilla anguilla ), fire arter af Multer (Liza saliens, Liza aurata , Liza ramada og Mugil cephalus ), to arter af Sparidae (Sparus aurata og Diplodus annularis ) og en art af Muller ( Mullus barbatus ) repræsenterer mere end 92% af de samlede årlige landinger. Fiskerilandingenes sammensætning varierer mellem lagunerne.

Øer i Missolonghi-Aitoliko lagunerne 

 Aitoliko
 Dolmas
 Kleisova
 Komma
 Prokopanistos
 Schinias
 Tourlida
 Vasiladi

Referencer 

 Anonym (2001). Undersøgelse af forvaltning af fiskeriudnyttelse af græske laguner. Projekt PESCA, opgave 12. Ministeriet for landbrug i Grækenland, Direktion for akvakultur. (på græsk).

Fiskeindustri
Ramsarområder
Grækenlands geografi
Aleksandr Suvorov

Aleksandr Vasiljevitj Suvorov (; født 24. november 1729 eller 1730, død 18. maj 1800) var en russisk adelig general og generalissimo, der tjente i Det Russiske Kejserrige. Suvorov anses som en af de største generaler i russisk historie og en af de største generaler i nyere militærhistorie. Han er tildelt adskillige medaljer, titler og ordener af Rusland og af andre lande. Suvorov sikrede Ruslands udvidede grænser og gav kejserriget militær prestige og efterlod et eftermæle med flere teorier om modernisering af krigsførelsen. Han skrev flere bidrag om militær strategi, herunder den mest berømte Videnskaben om at vinde (russisk: Наука побеждать, udgivet 1806). Han tabte aldrig et slag, som han havde kommandoen over.

Han blev født i Moskva og studerede militærhistorie som ung og meldte sig til hæren som 17-årig. Under Syvårskrigen blev han forfremmet til oberst efter sine successer på slagmarken. Ved udbruddet af krigen mod Barkonføderationen i Polen-Litauen i 1768 indtog Suvorov Kraków og besejrede polakkerne ved slaget ved Lanckorona og ved slaget om Stołowicze, der var indledningen til Polens delinger. Han blev forfremmet til general og kæmpede under Den russisk-tyrkiske krig (1768-1774), hvor han vandt en overbevisende sejr under Slaget om Kozludzja. Han blev forfremmet til general for infanteriet i 1786 og havde kommandoen under Den russisk-tyrkiske krig (1787-1792), hvor han vandt knusende sejre over Det Osmanniske Rige. For sine bedrifter blev han hædret ved at opnå titel af greve af Kejserdømmet og af Det tysk-romerske Rige. Suvorov nedkæmpede endnu en polsk opstand i 1794.

Suvorov nød zarina Katharina 2. af Ruslands gunst, men skændtes ofte med Katharinas søn, Paul. Efter Katharinas død i 1796 blev Paul kronet som russisk zar, og Suvorov blev herefter fyret for ikke at adlyde zarens ordrer. Paul 1. blev dog nødt til at genansætte Suvorov og gøre ham til feltmarskal efter krav fra koalitionspartnerne under Revolutionskrigene. Suvorov fik kommando over en Østrigsk-russisk hær med hvilken han indtog Milano og drev franskmændene ud af Italien efter sin triumf under flere slag. Suvorov blev gjort til fyrste af Italien for sine bedrifter. Senere blev han beordret til Schweiz for at bidrage til de allieredes operationer. Han blev afskåret af franskmændene og senere omringet i Alperne efter den russisk-østrigske hær, som han skulle forstærke led nederlag i Zürich. Suvorov gennemførte et strategisk tilbagetog samtidig med, at han holdt den fire gange så store franske hær tilbage og vendte tilbage til Rusland med minimale tab. For sin bedrift blev han udnævnt som den kun fjerde generalissimo i Rusland.

Han døde af sygdom i 1800 i Sankt Petersburg.

Referencer 

Russere i 1700-tallet
Generaler fra Rusland
Russisk-osmanniske krige
Napoleonskrigene
Komotini

Komotini (; }; ) er en by i periferien Østmakedonien og Thrakien i det nordøstlige Grækenland. Den er hovedstad i Rhodope. Det var det administrative centrum for Rhodope-Evros superpræfekturet indtil det blev afskaffet i 2010 ved Kallikratis-planen. Byen er hjemsted for Demokritus Universitetet i Thrakien, som blev grundlagt i 1973. Komotini er hjemsted for et betydeligt tyrkisktalende muslimsk mindretal af tyrkisk afstamning. De blev udelukket fra befolkningsudvekslingen i 1923.

Komotini er bygget på den nordlige del af sletten af samme navn og er et af de vigtigste administrative, finansielle og kulturelle centre i det nordøstlige Grækenland og også et vigtigt landbrugs- og avlscenter i området. Det er også en vigtigt trafikknudepunkt, beliggende 795 km nordøst for Athen og 281 km nordøst for Thessaloniki. Demokritus-universitetet gør Komotini til hjemsted for tusindvis af græske og internationale studerende, og dette, kombineret med en eklektisk blanding af vestlige og orientalske elementer i byens dagligdag, har gjort den til en attraktiv turistdestination.

Geografi 
Byen ligger i en højde på 32-38 m på den thrakiske slette nær foden af Rhodope-bjergene. Den ligger mellem to floder, Boklutzas i vest og Trelohimaros i øst (som sammen med Karidia-bækken danner Bosbozis-floden). Der er kun lidt byplanlægning i de ældre dele af byen, i modsætning til de nyere udviklede kvarterer. Ifølge folketællingen i 2011 udgør kommunens befolkning 66.919 indbyggere, et tal, der ikke omfatter ca. 12.000 herboende studerende, praktikanter og soldater. Der er to lufthavne i nærheden af Komotini. Den nærmeste er i Alexandroupoli (65 km), og den anden er i Kavala (80 km). Der er tog- og busforbindelser til alle byer på det græske fastland samt Istanbul, og det gode vejnet i provinsen er blevet suppleret med den nye Egnatia Odos-motorvej.

Kilder og henvisninger 

Byer i Østmakedonien og Thrakien
David Card

David Card (født 1956 i Guelph i Canada) er en canadisk arbejdsmarkedsøkonom. Card er professor ved University of California, Berkeley. Han fik i 2021 Nobelprisen i økonomi sammen med Joshua Angrist og Guido Imbens for deres empiriske arbejde med naturlige eksperimenter. Card modtog alene halvdelen af prisen for sit arbejde med naturlige eksperimenter i arbejdsmarkedsøkonomi, mens Angrist og Imbens delte den anden halvdel for deres fælles arbejde med at udvikle metoden til at studere naturlige eksperimenter.

Forskning 

David Card har blandt andet undersøgt, om det det fører til en højere arbejdsløshed, hvis man hæver den lovfæstede minimumsløn. Han sammenlignede to amerikanske stater, hvor den ene havde hævet minimumslønnen, men ikke den anden. Modsat hvad økonomer hidtil havde troet, blev der ikke ansat færre, da minimumslønnen blev hævet. Denne forskning var med til at skabe en helt ny forståelse for mekanismerne på arbejdsmarkedet. Ifølge lektor Jeppe Druedahl ved Københavns Universitet er Cards, Angrists og Imbens' arbejde et eksempel på, hvordan faget økonomi de seneste 30-40 år har ændring sig i retning mod et større fokus på empirisk arbejde ved at designe undersøgelser og udvikle pålidelige metoder til at finde årsagssammenhænge. Metoderne bruges nu ikke kun indenfor økonomi, men også indenfor andre samfundsvidenskaber som sociologi og statskundskab.

Kilder

Eksterne henvisninger 

 David Cards side hos Nobelstiftelsen

Nobelprismodtagere i økonomi
Nobelprismodtagere fra Canada
Økonomer fra Canada
Joshua Angrist

Joshua David Angrist (født 18. september 1960 i Columbia i Ohio, USA) er en amerikansk/israelsk økonom, der er professor ved Massachusetts Institute of Technology. Han fik i 2021 Nobelprisen i økonomi sammen med sin medforfatter Guido Imbens og med arbejdsmarkedsøkonomen David Card for deres forskning, der gjorde brug af naturlige eksperimenter. Angrist og Imbens delte halvdelen af prisen for deres fælles arbejde med at udvikle metoder til at studere dette forskningsområde.

Karriere 

Angrist fik en mastergrad i økonomi ved Princeton University i 1987 og en Ph.D.-grad sammesteds i 1989. Hans Ph.D.-afhandling havde titlen Econometric Analysis of the Vietnam Era Draft Lottery. Derefter var Angrist adjunkt på Harvard University 1989-1991, senior lecturer ved Det hebraiske universitet i Jerusalem 1991-95 og lektor sammesteds 1995-1996, lektor ved MIT 1996-1998 og professor ved MIT fra 1998 og frem.

Forskning 

Angrist og Imbens har sammen udarbejdet en metodologi til at afgøre, i hvilket omfang man kan bruge naturlige eksperimenter til bl.a. at udlede gyldige udsagn om årsag og virkning af økonomisk-politiske tiltag. Deres metode anvendes i dag af mange forskere, der arbejder med empiriske undersøgelser. Ifølge lektor Jeppe Druedahl ved Københavns Universitet er deres arbejde ligesom David Cards et eksempel på, hvordan faget økonomi de seneste 30-40 år har ændring sig i retning mod et større fokus på empirisk arbejde ved at designe undersøgelser og udvikle pålidelige metoder til at finde årsagssammenhænge. Metoderne bruges nu ikke kun indenfor økonomi, men også indenfor andre samfundsvidenskaber som sociologi og statskundskab.

Kilder

Eksterne henvisninger 

 Angrists side hos Nobelstiftelsen

Nobelprismodtagere i økonomi
Nobelprismodtagere fra USA
Nobelprismodtagere fra Israel
Økonomer fra USA
Personer fra Columbus
Judo under sommer-OL 2020 – 48 kg (damer)

Judo i 48 kg for kvinder blev afholdt i Nippon Budokan den 24. juli 2021.

Resultater

Finale

Opsamling

Referencer 

Judo under sommer-OL 2020
Harplinge sogn

Harplinge sogn i Halland var en del af Halmstad herred. Harplinge distrikt dækker det samme område og er en del af Halmstads kommun. Sognets areal var 61,25 kvadratkilometer, heraf land 60,72. I 2020 havde distriktet 6.753 indbyggere. Landsbyerne Harplinge, Gullbrandstorp, Villshærad, Haverdal og en del af Steninge ligger i sognet.

Navnet (1300 Harpælyung) består af to dele. Den første del er sandsynligvis 'harpa' (stiv), den anden del lyng. Befolkningen steg fra 1810 (1.176 indbyggere) til 1910 (3.149 indbyggere). Derefter faldt den, så der i 1960 var 2.446 indbyggere i Harplinge. Siden er befolkningen steget hurtigt (især mellem 1970 og 1980).

Der er fem naturreservater i sognet: Haverdal er en del af EU-netværket Natura 2000, mens Enet, Mannarp, Særdal og Vilshærad er kommunale naturreservater.

Kilder 

Sogne i Halmstad herred
Folkebogføringsdistrikter i Halmstads kommun
Matea Jelić

Matea Jelić (født 23. december 1997) er en kroatisk taekwondoudøver.

Hun repræsenterede Kroatien under sommer-OL 2020 i Tokyo, hvor hun tog guld i 67 kg.

Referencer

Eksterne henvisninger 
 

Taekwondokæmpere fra Kroatien 
Olympiske mestre fra Kroatien
Medaljevindere ved sommer-OL 2020
Deltagere for Kroatien ved sommer-OL 2020